NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# K číslu: 3176/2011

**465a**

**Informácia**

**o výsledku rokovania**

# **Výboru Národnej rady Slovenskej republiky pre financie a rozpočet o výsledku prerokovania správy o makroekonomickom vývoji a vývoji verejných financií SR za prvý polrok 2011 a predikcia vývoja do konca roka (tlač 465)**

# Správu o makroekonomickom vývoji a vývoji verejných financií SR za prvý polrok 2011 a predikcia vývoja do konca roka (tlač 465) pridelil predseda Národnej rady Slovenskej republiky rozhodnutím č. 480 zo dňa  19. augusta 2011 Výboru Národnej rady Slovenskej republiky pre financie a rozpočet **do 6. septembra 2011.**

Ako gestorský výbor určil Výbor Národnej rady Slovenskej republiky pre financie a rozpočet, ktorý pripraví informáciu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

**Výsledok rokovania výboru:**

# V súlade s rozhodnutím predsedu Národnej rady SR č. 480 zo dňa  19. augusta 2011 určený výbor Národnej rady Slovenskej republiky prerokoval správu o makroekonomickom vývoji a vývoji verejných financií SR za prvý polrok 2011 a predikcia vývoja do konca roka (tlač 465) :

* Výbor Národnej rady Slovenskej republiky pre financie a rozpočet (uzn. č. 229 zo dňa 24. augusta 2011)

Predloženú správu prerokoval a svojim uznesením ju **zobral na vedomie**. Zároveň odporučil Národnej rade Slovenskej republiky správu o makroekonomickom vývoji a vývoji verejných financií SR za prvý polrok 2011 a predikciu vývoja do konca roka (tlač 465) **vziať na vedomie**.

Zo strany výboru Národnej rady Slovenskej republiky ani poslancov neboli predložené iné stanoviská, pripomienky či pozmeňujúce alebo doplňujúce návrhy v súlade s § 75 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov.

Gestorský výbor podľa § 79 ods. 4 a 5 schválil informáciu uznesením č. 244 zo dňa

31. augusta 2011.

Určil poslanca **Jozefa Kollára** za spravodajcu výboru.

Výbor ho poveril

* 1. predniesť správu výboru na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnej správe ihneď po ukončení rozpravy k nej

Návrh uznesenia Národnej rady Slovenskej republiky je prílohou tejto správy.

Bratislava 31. augusta 2011

**Ondrej Matej**

**podpredseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

V. volebné obdobie

–––––––––––––––––––––––––––––––––––––––––––––––––––––––––––––––

# K číslu: 3176/2011

**N á v r h**

**U z n e s e n i a**

**Národnej rady Slovenskej republiky**

**z ...... augusta 2011**

**k správe o makroekonomickom vývoji a vývoji verejných financií Slovenskej republiky za prvý polrok 2011 a predikciu vývoja do konca roka (tlač 465)**

Národná rada Slovenskej republiky

**b e r i e n a  v e d o m i e**

správu o makroekonomickom vývoji a vývoji verejných financií Slovenskej republiky za prvý polrok 2011 a predikciu vývoja do konca roka (tlač 465)